**รายงานการประชุมคณะกรรมการประจำคณะวิศวกรรมศาสตร์**

**ครั้งที่ 87-4/2562**

**วันพฤหัสบดีที่** 28 กุมภาพันธ์ 2562

**ณ ห้องประชุม 1 ชั้น 8 ตึกเพียรวิจิตร คณะวิศวกรรมศาสตร์**

**--------------------------------------**

**ผู้มาประชุม**

1. รศ.ชินะวัฒน์ มุกตพันธุ์ รองคณบดีฝ่ายบริหาร ทำหน้าที่ประธาน
2. ผศ.ชัยยันต์ จันทร์ศิริ รองคณบดีฝ่ายแผนยุทธศาสตร์และพัฒนาคุณภาพ
3. รศ.กานดา สายแก้ว รองคณบดีฝ่ายวิจัยและบัณฑิตศึกษา
4. รศ.ขนิษฐา คำวิลัยศักดิ์ รองคณบดีฝ่ายวิชาการ
5. รศ.ลัดดา ตันวาณิชกุล รองคณบดีฝ่ายวิเทศสัมพันธ์และสื่อสารองค์กร
6. อ.จารุพล สุริยวนากุล รองคณบดีฝ่ายพัฒนานักศึกษา
7. รศ.จีรนุช เสงี่ยมศักดิ์ หัวหน้าสาขาวิชาวิศวกรรมไฟฟ้า
8. อ.สมศักดิ์ หอมดี หัวหน้าสาขาวิชาวิศวกรรมอุตสาหการ
9. รศ.สมชาย ชวนอุดม หัวหน้าสาขาวิชาวิศวกรรมเกษตร
10. รศ.พิเชษฐ เชี่ยวธนะกุล หัวหน้าสาขาวิชาวิศวกรรมคอมพิวเตอร์
11. รศ.วินัย ศรีอำพร กรรมการผู้ทรงคุณวุฒิ
12. รศ.ธนากร วงศ์วัฒนาเสถียร กรรมการผู้ทรงคุณวุฒิ
13. นายทองปาน สุนทรารักษ์ ผู้อำนวยการกองบริหารงานคณะวิศวกรรมศาสตร์ กรรมการและเลขานุการ

**ผู้เข้าร่วมประชุม**

1. รศ.เฉลิมชัย พาวัฒนา หัวหน้าสาขาวิชาวิศวกรรมโยธา
2. รศ.สุธาสินี เนรมิตตกพงศ์ หัวหน้าสาขาวิชาวิศวกรรมเคมี
3. ผศ.ธัญลักษณ์ ราษฎร์ภักดี หัวหน้าสาขาวิชาวิศวกรรมสิ่งแวดล้อม
4. นายภาณุพงศ์ ต.ประเสริฐ ผู้ช่วยเลขานุการ
5. นางสาวมาริษา นันสมบัติ ผู้ช่วยเลขานุการ

**ผู้ไม่มาประชุมเนื่องจากติดภารกิจอื่น**

1. ศ.อภิรัฐ ศิริธราธิวัตร คณบดี

**เริ่มประชุมเวลา 13.30 น.**

เมื่อครบองค์ประชุมแล้ว ประธานแจ้งที่ประชุมว่า เนื่องจากคณบดีติดภารกิจ จึงมอบหมายให้ รองคณบดีฝ่ายบริหาร เป็นประธานที่ประชุมแทน และได้ดำเนินการประชุมตามระเบียบวาระ ดังนี้

**ระเบียบวาระที่ 1 เรื่องแจ้งเพื่อทราบ**

**1.1 การประกาศใช้ข้อบังคับสภาวิศวกรที่เกี่ยวข้องกับการรับรองปริญญาฯ**

**ประธานได้แจ้งที่ประชุมว่า ด้วยสภาวิศวกรได้ออกข้อบังคับสภาวิศวกร ว่าด้วยการรับรองปริญญา ประกาศนียบัตร หรือวุฒิบัตรในการประกอบวิชาชีพวิศวกรรมควบคุม (ฉบับที่ 2) พ.ศ. 2561 และข้อบังคับสภาวิศวกร ว่าด้วยการกำหนดค่าจดทะเบียนสมาชิก ค่าบำรุง และค่าธรรมเนียมที่เรียกเก็บจากสมาชิก หรือบุคคลภายนอก (ฉบับที่ 4) พ.ศ. 2561 สภาวิศวกรได้เห็นประโยชน์ในการแจ้งให้คณะฯ ได้รับทราบ จึงได้จัดส่งข้อบังคับทั้งสองฉบับให้คณะฯ จึงแจ้งที่ประชุมเพื่อรับทราบ ดังรายละเอียดตามเอกสารประกอบวาระการประชุม**

**ที่ประชุมรับทราบ**

**1.2** ข้อบังคับมหาวิทยาลัยขอนแก่น ประกาศมหาวิทยาลัยขอนแก่น และประกาศคณะกรรมการบริหารงานบุคคล ประจำมหาวิทยาลัยขอนแก่น

**ประธานได้แจ้งที่ประชุมว่า ด้วยมหาวิทยาลัยขอนแก่นได้กำหนดหลักเกณฑ์ด้านการบริหารงานบุคคลด้านต่าง ๆ เพิ่มเติม ประกอบด้วย ข้อบังคับมหาวิทยาลัยขอนแก่น ประกาศมหาวิทยาลัยขอนแก่น และประกาศคณะกรรมการบริหารงนาบุคคล ประจำมหาวิทยาลัยขอนแก่น รวมจำนวน 7 ฉบับ ดังนี้**

**1. ข้อบังคับมหาวิทยาลัยขอนแก่น ว่าด้วย เงินเดือน เงินประจำตำแหน่งบริหาร และเงินประจำตำแหน่งทางวิชาการ พนักงานมหาวิทยาลัยประเภทบริหาร พ.ศ. 2562**

**2. ประกาศมหาวิทยาลัยขอนแก่น (ฉบับที่ 443/2562) เรื่อง หลักเกณฑ์การเบิกจ่ายค่าตอบแทนเหมาจ่าย แทนการจัดหารถประจำตำแหน่งและหลักเกณฑ์การเบิกจ่ายค่าโทรศัพท์เคลื่อนที่ พ.ศ. 2562**

**3. ประกาศมหาวิทยาลัยขอนแก่น (ฉบับที่ 444/2562) เรื่อง การกำหนดกลุ่มของคณะ วิทยาลัย สถาบัน สำนัก สำนักงานสภามหาวิทยาลัย สำนักงานวิทยาเขต หรือส่วนงานที่เรียกชื่ออย่างอื่นที่มีฐานะเทียบเท่า และหน่วยงานบริหารจัดการกลางสังกัดสำนักงานอธิการบดี เพื่อประกอบการกำหนดค่าตอบแทนตำแหน่งบริหาร พ.ศ. 2562**

**4. ประกาศมหาวิทยาลัยขอนแก่น (ฉบับที่ 445/2562) เรื่อง แหล่งงบประมาณที่ใช้ในการจ่ายเงินประจำตำแหน่งบริหาร และจำนวนตำแหน่งรองอธิการบดี ผู้ช่วยอธิการบดี รองหัวหน้าส่วนงาน ผู้ช่วยหัวหน้าส่วนงาน หรือตำแหน่งอื่นที่มีฐานะเทียบเท่า พ.ศ. 2562**

**5. ประกาศคณะกรรมการบริหารงานบุคคล ประจำมหาวิทยาลัยขอนแก่น ฉบับที่ 1/2562 เรื่อง หลักเกณฑ์และวิธีการคัดเลือกบุคคลที่มีศักยภาพสูงเข้าปฏิบัติงานในตำแหน่งประเภทวิชาการ สังกัดมหาวิทยาลัยขอนแก่น**

**6. ประกาศคณะกรรมการบริหารงานบุคคล ประจำมหาวิทยาลัยขอนแก่น ฉบับที่ 2/2562 เรื่อง หลักเกณฑ์และวิธีการบริหารงานบุคคลของพนักงานวิสาหกิจ**

**7. ประกาศคณะกรรมการบริหารงานบุคคล ประจำมหาวิทยาลัยขอนแก่น ฉบับที่ 3/2562 เรื่อง การกำหนดอัตราเงินเดือนสำหรับพนักงานมหาวิทยาลัย ประเภทวิชาการ ที่มีคุณวุฒิระดับปริญญาเอก หรือเทียบเท่า และมีคะแนนทักษะภาษาอังกฤษ**

**จึงแจ้งที่ประชุมเพื่อรับทราบ ดังรายละเอียดตามเอกสารประกอบวาระการประชุม**

ที่ประชุมรับทราบ

**1.3** ผลการคัดเลือกรางวัลเชิดชูเกียรติบุคลากรมหาวิทยาลัยขอนแก่น ประจำปีงบประมาณ 2561

**ประธานได้แจ้งที่ประชุมว่า ตามที่มหาวิทยาลัยขอนแก่นได้กำหนดให้มีรางวัลเชิดชูเกียรติบุคลากรมหาวิทยาลัยขอนแก่นเพื่อเป็นการยกย่อง สนับสนุน ส่งเสริม สร้างขวัญกำลังใจในการปฏิบัติงานดีเด่น เป็นแบบอย่างที่ดี ประจำปีงบประมาณ พ.ศ. 2561 ตามหลักเกณฑ์ประกาศมหาวิทยาลัยขอนแก่น (ฉบับที่ 1787/2559) เรื่อง คุณสมบัติ หลักเกณฑ์และวิธีการคัดเลือกผู้สมควรได้รับรางวัลเชิดชูเกียรติ โดยมีรางวัลเชิดชูเกียรติด้านการบริหารจัดการที่สนับสนุนยุทธศาสตร์การบริหารงานมหาวิทยาลัย ด้านการบริหารดีเด่น สำหรับผู้ดำรงตำแหน่งคณบดีหรือเทียบเท่า กลุ่มวิทยาศาสตร์และเทคโนโลยี เป็นของ คณบดี คณะวิศวกรรมศาสตร์ และรางวัลเชิดชูเกียรติด้านการผลิตบัณฑิต ประเภทการพัฒนานักศึกษา รางวัลส่วนงานที่มีระบบกลไก การพัฒนานักศึกษาดีเด่น กลุ่มวิทยาศาสตร์และเทคโนโลยี เป็นของ คณะวิศวกรรมศาสตร์ จึงแจ้งที่ประชุมเพื่อรับทราบ ดังรายละเอียดตามเอกสารประกอบวาระการประชุม**

ที่ประชุมรับทราบ

1.4 รายงานงบแสดงฐานะทางการเงินโครงการพิเศษ คณะวิศวกรรมศาสตร์ ประจำปีงบประมาณ พ.ศ. 2561

**ประธานได้แจ้งที่ประชุมว่า ตามที่หน่วยการเงินและบัญชี**ได้จัดทำรายงานงบแสดงฐานะ ทางการเงินโครงการพิเศษ คณะวิศวกรรมศาสตร์ ประจำปีงบประมาณ พ.ศ. 2561 เพื่อสรุปรายรับ รายจ่าย และผู้ตรวจสอบบัญชีได้ดำเนินการสอบบัญชีประจำปี 2561 เรียบร้อยแล้ว **จึงแจ้งที่ประชุมเพื่อรับทราบ ดังรายละเอียดตามเอกสารประกอบวาระการประชุม**

ที่ประชุมรับทราบ

**1.5** สรุปการขอรับรองปริญญาจากสภาวิศวกร หลักสูตรปรับปรุง พ.ศ. 2560 และหลักสูตรใหม่ พ.ศ. 2560

**รองคณบดีฝ่ายวิชาการได้แจ้งต่อที่ประชุมว่า ตามที่คณะฯ ได้ขอรับรองปริญญา**วิศวกรรมศาสตรบัณฑิต (**หลักสูตรปรับปรุง พ.ศ. 2560 และหลักสูตรใหม่ พ.ศ. 2560) จากสภาวิศวกร รวมจำนวน 10 หลักสูตร นั้น สภาวิศวกรได้รับรองปริญญาเรียบร้อยแล้ว จำนวน 8 หลักสูตร แบ่งเป็นหลักสูตรปรับปรุง พ.ศ. 2560 จำนวน 7 หลักสูตร และหลักสูตรใหม่ พ.ศ. 2560 จำนวน 3 หลักสูตร ทั้งนี้ คงเหลืออีก 2 หลักสูตร ที่สภาวิศวกรยังไม่ได้รับรองปริญญา คือ** หลักสูตรวิศวกรรมศาสตรบัณฑิต สาขาวิชาวิศวกรรมไฟฟ้า (หลักสูตรปรับปรุง พ.ศ. 2560) อยู่ระหว่างการชี้แจงกระบวนการเปลี่ยนคำอธิบายรายวิชา และหลักสูตรวิศวกรรมศาสตรบัณฑิต สาขาวิชาวิศวกรรมเครื่องกล (หลักสูตรปรับปรุง พ.ศ. 2560) อยู่ระหว่างการเสนอเข้าที่ประชุมสภาวิศวกร **จึงแจ้งที่ประชุมเพื่อรับทราบ ดังรายละเอียดตามเอกสารประกอบวาระการประชุม**

ที่ประชุมรับทราบ

1.6 งานคืนสู่เหย้า **“ฉลอง 55 ปี คณะวิศวกรรมศาสตร์”**

**รองคณบดีฝ่ายพัฒนานักศึกษาได้แจ้งที่ประชุมว่า ในวันที่ 9 มีนาคม 2562 คณะฯ จะจัดงาน คืนสู่เหย้า “ฉลอง 55 ปี คณะวิศวกรรมศาสตร์” บริเวณหน้าตึกวิศวกรรมโยธา-หน้าอาคาร 50 ปี วิศวะรวมใจ ซึ่งกิจกรรมจะเริ่มต้น เวลา 16.00 น. โดยทางสมาคมฯ ได้แต่งเนื้อเพลงขึ้นใหม่ ชื่อ “55 ปี พี่น้องอบอุ่น” ซึ่งจะขับร้องร่วมกันในช่วงพิธีการ**

**ประธานได้แจ้งที่ประชุมเพิ่มเติมว่า คณะฯ ได้จองโต๊ะอาหาร จำนวน 2 โต๊ะ สำหรับคณาจารย์ ที่ไม่ได้เป็นศิษย์เก่า คณะวิศวกรรมศาสตร์ มหาวิทยาลัยขอนแก่น จึงแจ้งที่ประชุมเพื่อรับทราบและขอเรียนเชิญคณะกรรมการประจำคณะฯ และหัวหน้าสาขาวิชาทุกท่านเข้าร่วมงานตามวัน เวลาและสถานที่ดังกล่าว**

ที่ประชุมรับทราบ

**ระเบียบวาระที่ 2 รับรองรายงานการประชุมครั้งที่ 86-3/2562 เมื่อวันพฤหัสบดีที่ 14 กุมภาพันธ์ 2562**

ที่ประชุมมีมติรับรองรายงานการประชุมคณะกรรมการประจำคณะฯ ครั้งที่ 86-3/2562 โดยมีการแก้ไข ดังนี้

**-** หน้าที่ 2 บรรทัดที่ 27 และ 29 จาก “...ระบบ http://pub.en.kku.ac.th...” แก้ไขเป็น “ระบบ PUB EN KKU”

- หน้าที่ 12 บรรทัดที่ 1 ให้ตัดข้อความ “...IELTS (Academic Module) เป็น ไม่ต่ำกว่า 7.0 คะแนน และใช้เป็นเกณฑ์เทียบเคียงในระบบคะแนนอื่น...” ออก

- หน้าที่ 12 บรรทัดที่ 27 จาก “...แบบเดิม...” แก้ไขเป็น “…เปิดภาคการศึกษาต้น ในเดือนมิถุนายน ของปีการศึกษานั้น”

- หน้าที่ 12 บรรทัดที่ 28 - 29 แก้ไขมติวาระที่ 7.1 เป็นดังนี้ “มติ ที่ประชุมพิจารณาแล้วมีมติเห็นชอบ และให้ฝ่ายบริหารดำเนินการต่อไป”

**ระเบียบวาระที่ 3 เรื่องสืบเนื่องจากการประชุมครั้งก่อน - ไม่มี –**

**ระเบียบวาระที่ 4 เรื่องค้างพิจารณา - ไม่มี –**

**ระเบียบวาระที่ 5 เรื่องเสนอเพื่อพิจารณา**

**5.1 การรับนักเรียนในโครงการวิทยาลัยเทคโนโลยีฐานวิทยาศาสตร์เข้าศึกษาต่อ ในระดับอุดมศึกษา**

ประธานได้เสนอต่อที่ประชุมว่า ด้วยสำนักงานคณะกรรมการการอาชีวศึกษาได้ ขอความอนุเคราะห์ให้คณะฯ พิจารณารับสมัครนักเรียนจากสถานศึกษาในโครงการวิทยาลัยเทคโนโลยีฐานวิทยาศาสตร์เพื่อเข้าสอบคัดเลือกเข้าเป็นนักศึกษามหาวิทยาลัยขอนแก่น ระดับปริญญาตรี หลักสูตรวิศวกรรมศาสตรบัณฑิต ประจำปีการศึกษา 2562 โดยนักเรียนที่จบการศึกษาภายใต้หลักสูตรการเรียน การสอนของวิทยาลัยเทคโนโลยีฐานวิทยาศาสตร์จะมีความรู้ด้านวิทยาศาสตร์และคณิตศาสตร์ ที่เทียบเท่านักเรียนสายสามัญ โดยเรียนหมวดวิชาพื้นฐานประยุกต์ กลุ่มวิชาวิทยาศาสตร์ (ฟิสิกส์ เคมี ชีววิทยา) จำนวน 25 หน่วยกิต กลุ่มวิชาคณิตศาสตร์ 16 หน่วยกิต และได้รับวุฒิประกาศนียบัตรวิชาชีพของกระทรวงศึกษาธิการ โดยสามารถเทียบวุฒิเท่ามัธยมศึกษาตอนปลายหรือเท่ากับการศึกษาขั้นพื้นฐาน ตามหลักสูตรปัจจุบัน จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้ฝ่ายวิชาการศึกษาในรายละเอียดและเร่งดำเนินการต่อไป**

**5.2 นักศึกษาสำเร็จการศึกษา**

รองคณบดีฝ่ายวิชาการได้เสนอต่อที่ประชุมว่า ด้วยมีนักศึกษาของคณะวิศวกรรมศาสตร์ ได้เรียนครบหลักสูตรวิศวกรรมศาสตรบัณฑิต (วศ.บ.) ประจำภาคการศึกษาต้น ปีการศึกษา 2561 จำนวน 1 คน และประจำภาคการศึกษาปลาย ปีการศึกษา 2561 จำนวน 2 คน ซึ่งได้ผ่านการตรวจสอบความถูกต้อง จากงานพัฒนาวิชาการและพัฒนานักศึกษาเรียบร้อยแล้ว โดยผ่านการกลั่นกรองของคณะกรรมการวิชาการ คณะวิศวกรรมศาสตร์ ในคราวประชุมครั้งที่ 38-3/2562 เมื่อวันที่ 21 กุมภาพันธ์ 2562 เรียบร้อยแล้ว ดังนี้

**ภาคการศึกษาต้น**

- สาขาวิชาวิศวกรรมโยธา (ม.6) จำนวน 1 คน

**ภาคการศึกษาปลาย**

- สาขาวิชาวิศวกรรมโยธา จำนวน 1 คน

- สาขาวิชาวิศวกรรมโยธา (ม.6) จำนวน 1 คน

จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้ฝ่ายวิชาการดำเนินการต่อไป**

**5.3 เสนอชื่อและประวัติผู้สมควรได้รับยกย่องเป็นอาจารย์ดีเด่นแห่งชาติ ประจำปี 2562**

ประธานได้เสนอต่อที่ประชุมว่า ด้วยที่ประชุมประธานสภาอาจารย์มหาวิทยาลัยแห่งประเทศไทย (ปอมท.) จะจัดให้มีการเชิดชูเกียรติอาจารย์ที่ปฏิบัติงานในมหาวิทยาลัยของรัฐ ที่มีความรู้ความสามารถ ในเชิงวิชาการ มีความสามารถในการถ่ายทอดความรู้ มีคุณธรรมจริธรรม มนุษยสัมพันธ์ และอุทิศตน เป็นประโยชน์ต่อประเทศชาติ เป็น “อาจารย์ดีเด่นแห่งชาติ” ประจำปี 2562 สภาพนักงาน มหาวิทยาลัยขอนแก่น จึงขอให้คณะฯ เสนอชื่อและประวัติอาจารย์สังกัดคณะฯ ผู้สมควรได้รับยกย่อง เป็นอาจารย์ดีเด่นแห่งชาติ ประจำปี 2562 เพื่อจะได้รวบรวมนำเสนอต่อที่ประชุม ปอมท. ต่อไป จึงเสนอ ที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเสนอชื่อ ศาสตราจารย์สุจินต์ บุรีรัตน์ เป็นผู้สมควรได้รับ ยกย่องเป็นอาจารย์ดีเด่นแห่งชาติ ประจำปี 2562 และให้ฝ่ายบริหารดำเนินการต่อไป**

**5.4 การเปลี่ยนแปลงระดับคะแนน**

วาระลับ

**5.5 ขออนุมัติเปิดรายวิชาเปลี่ยนแปลงใหม่**

รองคณบดีฝ่ายวิชาการได้เสนอต่อที่ประชุมว่า ด้วยสาขาวิชาวิศวกรรมไฟฟ้ามีความประสงค์ ขออนุมัติเปิดรายวิชาเปลี่ยนแปลงใหม่ ระดับปริญญาตรี จำนวน 1 รายวิชา คือ รายวิชา EN212002 ปฏิบัติการหลักมูลของวิศวกรรมไฟฟ้า (Fundamentals of Electrical Engineering Laboratory) 1(0-3-2) หน่วยกิต โดยขอเปลี่ยนแปลงเงื่อนไขรายวิชาและคำอธิบายรายวิชา ซึ่งได้ผ่านความเห็นชอบจาก ที่ประชุมคณะกรรมการวิชาการ คณะวิศวกรรมศาสตร์ ในคราวประชุมครั้งที่ 38-3/2562 เมื่อวันที่ 21 กุมภาพันธ์ 2562 เรียบร้อยแล้ว จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้ฝ่ายวิชาการดำเนินการต่อไป**

 **5.6 (ร่าง) ประกาศมหาวิทยาลัยขอนแก่น เรื่อง หลักเกณฑ์การจ่ายค่าตอบแทนผู้ช่วยสอน ระดับบัณฑิตศึกษา คณะวิศวกรรมศาสตร์ มหาวิทยาลัยขอนแก่น**

รองคณบดีฝ่ายวิจัยและบัณฑิตศึกษาได้เสนอต่อที่ประชุมว่า เพื่อเป็นการส่งเสริม สนับสนุนการดำเนินการเรียนการสอน และการพัฒนาความสามารถพร้อมกับเพิ่มศักยภาพของนักศึกษา ระดับบัณฑิตศึกษา ฝ่ายวิจัยและบัณฑิตศึกษาจึงได้จัดทำ (ร่าง) ประกาศมหาวิทยาลัยขอนแก่น เรื่อง หลักเกณฑ์การจ่ายค่าตอบแทนผู้ช่วยสอน ระดับบัณฑิตศึกษา คณะวิศวกรรมศาสตร์ มหาวิทยาลัยขอนแก่น เพื่อกำหนดหลักเกณฑ์ในการเบิกจ่าย ค่าตอบแทนผู้ช่วยสอน ระดับบัณฑิตศึกษาของคณะฯ ซึ่งเพิ่มเติม จากทุนผู้ช่วยสอน ของบัณฑิตวิทยาลัย ทั้งนี้ ได้ผ่านความเห็นชอบจากคณะกรรมการบัณฑิตศึกษา คณะวิศวกรรมศาสตร์ ในคราวประชุมครั้งที่ 49-1/2562 เมื่อวันที่ 26 กุมภาพันธ์ 2562 เรียบร้อยแล้ว จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ โดยมีข้อเสนอแนะ ดังนี้**

**- ให้แก้ไขชื่อประกาศเป็น “หลักเกณฑ์การจ่ายค่าตอบแทนผู้ช่วยสอน คณะวิศวกรรมศาสตร์ มหาวิทยาลัยขอนแก่น”**

**- ข้อ 3 แก้ไขเป็น “ให้ใช้ประกาศนี้เฉพาะภาคการศึกษาปลาย ปีการศึกษา 2561”**

**- เพิ่มเติมหลักเกณฑ์การพิจารณาทุนผู้ช่วยสอนให้ตรงตามหลักเกณฑ์ของทุนผู้ช่วยสอน ของบัณฑิตวิทยาลัย**

**ทั้งนี้ ให้ฝ่ายวิจัยและบัณฑิตศึกษาดำเนินการต่อไป**

**5.7 การขอรับทุนโครงการวิจัยสถาบัน มหาวิทยาลัยขอนแก่น ประจำปีงบประมาณ 2562**

รองคณบดีฝ่ายวิจัยและบัณฑิตศึกษาได้เสนอต่อที่ประชุมว่า ตามที่มหาวิทยาลัยขอนแก่น มีนโยบายและยุทธศาสตร์ในการพัฒนาความเข้มแข็งด้านการวิจัย โดยสนับสนุนและพัฒนาให้บุคลากร ของมหาวิทยาลัยมีทักษะและเพิ่มขีดความสามารถในการพัฒนาศักยภาพด้านการวิจัย จึงกำหนดให้มีการจัดทำโครงการวิจัยสถาบัน มหาวิทยาลัยขอนแก่น ประจำปีงบประมาณ พ.ศ. 2562 ในการนี้ คณะฯ มีผู้ขอเสนอขอรับทุนดังกล่าวข้างต้น จากมหาวิทยาลัยขอนแก่น จำนวน 2 คน ดังนี้

1. นายจักรพันธ์ ด้วงคำจันทร์ ชื่อโครงการวิจัย “การศึกษาและพัฒนาชุดทดลองปฏิบัติการไมโครคอนโทรลเลอร์” งบประมาณที่เสนอขอ จำนวน 60,000 บาท

2. นายภาณุวัฒน์ ลาดลงเมือง ชื่อโครงการวิจัย “การพัฒนาชุดทดลองวัดประสิทธิภาพปั๊มน้ำ” งบประมาณที่เสนอขอ จำนวน 30,000 บาท

จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้ฝ่ายวิจัยและบัณฑิตศึกษาดำเนินการต่อไป**

**5.8 นักศึกษาสำเร็จการศึกษา ระดับบัณฑิตศึกษา**

รองคณบดีฝ่ายวิจัยและบัณฑิตศึกษาได้เสนอต่อที่ประชุมว่า ด้วยมีนักศึกษาระดับบัณฑิตศึกษา ได้เรียนครบหลักสูตรปรัชญาดุษฎีบัณฑิต (ปร.ด.) ประจำภาคการศึกษาปลาย ปีการศึกษา 2561 จำนวน 2 คน ซึ่งได้ผ่านการตรวจสอบความถูกต้องจากสาขาวิชาที่สังกัด และผ่านความเห็นชอบจากคณะกรรมการบัณฑิตศึกษา คณะวิศวกรรมศาสตร์ ในคราวประชุมครั้งที่ 49-1/2562 เมื่อวันที่ 26 กุมภาพันธ์ 2562 เรียบร้อยแล้ว ดังนี้

- สาขาวิชาวิศวกรรมสิ่งแวดล้อม แบบ 1.1 จำนวน 1 คน

- สาขาวิชาวิศวกรรมเคมี แบบ 1.1 จำนวน 1 คน

จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้ฝ่ายวิจัยและบัณฑิตศึกษาดำเนินการต่อไป**

**5.9 รับรองผลการศึกษา ระดับบัณฑิตศึกษา**

รองคณบดีฝ่ายวิจัยและบัณฑิตศึกษาได้เสนอต่อที่ประชุมว่า ด้วยอาจารย์ประจำวิชาได้ส่งผลการศึกษาระดับบัณฑิตศึกษา ประจำภาคการศึกษาปลาย ปีการศึกษา 2561 จำนวน 3 รายวิชา ซึ่งได้ผ่านความเห็นชอบจากที่ประชุมคณะกรรมการบัณฑิตศึกษา คณะวิศวกรรมศาสตร์ ในคราวประชุมครั้งที่ 49-1/2562 เมื่อวันที่ 26 กุมภาพันธ์ 2562 เรียบร้อยแล้ว ดังนี้

รายวิชาวิทยานิพนธ์

- สาขาวิชาวิศวกรรมโยธา (ระดับปริญญาโท) จำนวน 1 รายวิชา

- สาขาวิชาวิศวกรรมการจัดการอุตสาหกรรม จำนวน 1 รายวิชา

และโลจิสติกส์ (ระดับปริญญาโท)

* สาขาวิชาวิศวกรรมอุตสาหการ (ระดับปริญญาเอก) จำนวน 1 รายวิชา

จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้ฝ่ายวิจัยและบัณฑิตศึกษาดำเนินการต่อไป**

**5.**10 **เทียบโอนรายวิชาและค่าคะแนนของรายวิชา ระดับบัณฑิตศึกษา**

รองคณบดีฝ่ายวิจัยและบัณฑิตศึกษาได้เสนอต่อที่ประชุมว่า ด้วยมีนักศึกษาระดับบัณฑิตศึกษา ได้ยื่นคำร้องขอเทียบโอนรายวิชาและค่าคะแนนของรายวิชา ในภาคการศึกษาปลาย ปีการศึกษา 2561 จำนวน 3 คน โดยผ่านความเห็นชอบจากคณะกรรมการบัณฑิตศึกษา คณะวิศวกรรมศาสตร์ ในคราวประชุมครั้งที่ 49-1/2562 เมื่อวันที่ 26 กุมภาพันธ์ 2562 เรียบร้อยแล้ว จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้ฝ่ายวิจัยและบัณฑิตศึกษาดำเนินการต่อไป**

**5.11 การจัดลำดับคำขอกำหนดกรอบอัตรากำลังสายวิชาการ และสายช่วยวิชาการ**

รองคณบดีฝ่ายแผนยุทธศาสตร์และพัฒนาคุณภาพได้เสนอต่อที่ประชุมว่า ตามที่กองยุทธศาสตร์ มหาวิทยาลัยขอนแก่น ได้ขยายเวลาการขออนุมัติกำหนดอัตราใหม่ ประจำปีงปบระมาณ พ.ศ. 2562 รอบที่ 1 จนถึงวันที่ 7 มีนาคม 2562 และให้คณะฯ ขอกำหนดตำแหน่งเพิ่มเติมได้ทั้งพนักงานมหาวิทยาลัย โดยใช้งบประมาณเงินรายได้ และพนักงานมหาวิทยาลัย งบประมาณแผ่นดิน คณะกรรมการขับเคลื่อนยุทธศาสตร์ด้านแผนยุทธศาสตร์และพัฒนาคุณภาพ ได้หารือในประเด็นการจัดลำดับคำขอกำหนดกรอบอัตรากำลังสายวิชาการ และสายช่วยวิชาการทั้งในคราวประชุมครั้งที่ 1/2562 เมื่อวันที่ 12 กุมภาพันธ์ 2562 และในคราวประชุมครั้งที่ 2/2562 เมื่อวันที่ 22 กุมภาพันธ์ 2562 ซึ่งได้จัดลำดับความสำคัญกรอบอัตรากำลังสายวิชาการ จำนวน 12 อัตรา และลำดับความสำคัญกรอบอัตรากำลังสายช่วยวิชาการ จำนวน 6 อัตรา เรียบร้อยแล้ว จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ โดยให้จัดส่งคำขอกำหนดกรอบอัตรากำลังสายวิชาการ เฉพาะ 5 อัตราแรก และให้ฝ่ายแผนยุทธศาสตร์และพัฒนาคุณภาพดำเนินการต่อไป**

**5.12 แผนการรับนักศึกษาระดับปริญญาตรี ประจำปีการศึกษา 2563-2565**

รองคณบดีฝ่ายแผนยุทธศาสตร์และพัฒนาคุณภาพได้เสนอต่อที่ประชุมว่า ด้วยเป็นการสมควรปรับปรุงแผนการรับนักศึกษาระดับปริญญาตรี ประจำปีการศึกษา 2563 – 2565 ฝ่ายแผนยุทธศาสตร์และพัฒนาคุณภาพจึงได้หารือในที่ประชุมคณะกรรมการขับเคลื่อนยุทธศาสตร์ด้านแผนยุทธศาสตร์และพัฒนาคุณภาพ ในคราวประชุมครั้งที่ 1/2562 เมื่อวันที่ 12 กุมภาพันธ์ 2562 และในคราวประชุมครั้งที่ 2/2562 เมื่อวันที่ 22 กุมภาพันธ์ 2562 ได้มีมติปรับลดแผนการรับนักศึกษาฯ สาขาวิชาวิศวกรรมอุตสาหการ เหลือ 60 คน(ลดลง 20 คน) และปรับเพิ่มแผนการรับนักศึกษาฯ สาขาวิชาวิศวกรรมเคมี เป็น 60 คน (เพิ่มขึ้น 20 คน) ทำให้ผลรวมของแผนการรับนักศึกษาระดับปริญญาตรี ประจำปีการศึกษา 2563 – 2565 คงเดิม คือ 680 คน จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้ฝ่ายแผนยุทธศาสตร์และพัฒนาคุณภาพดำเนินการต่อไป**

**5.13 คำของบประมาณรายจ่าย งบประมาณเงินรายได้กลางปี ประจำปีงบประมาณ พ.ศ. 2562**

รองคณบดีฝ่ายแผนยุทธศาสตร์และพัฒนาคุณภาพได้เสนอต่อที่ประชุมว่า ด้วยมหาวิทยาลัย ได้กำหนดให้จัดทำคำของบประมาณรายจ่าย งบประมาณเงินรายได้กลางปี ประจำปีงบประมาณ พ.ศ. 2562 ฝ่ายแผนยุทธศาสตร์และพัฒนาคุณภาพจึงได้รวบรวมสรุปคำของบประมาณรายจ่าย งบประมาณเงินรายได้กลางปี ประจำปีงบประมาณ พ.ศ. 2562 ที่สาขา/หน่วยงานได้มีความประสงค์ขอตั้งงบประมาณรายจ่าย งบประมาณเงินรายได้กลางปี ประจำปีงบประมาณ พ.ศ. 2562 ตามความจำเป็นเร่งด่วน รวมเป็นจำนวนเงินทั้งสิ้น 5,113,850 บาท จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ โดยเพิ่มเติมรายการซ่อมแซมอาคาร 50 ปี วิศวะรวมใจ จำนวน 500,000 บาท รวมเป็นจำนวนเงินทั้งสิ้น 5,613,850 บาท ทั้งนี้ ให้ฝ่ายวางแผนยุทธศาสตร์ และพัฒนาคุณภาพดำเนินการต่อไป**

**ระเบียบวาระที่ 6 เรื่องจรรยาบรรณและธรรมาภิบาล** - ไม่มี –

**ระเบียบวาระที่ 7 เรื่องอื่นๆ**

**7.1 มาตรการประหยัดน้ำ คณะวิศวกรรมศาสตร์**

 รองศาสตราจารย์วินัย ศรีอำพร ได้หารือที่ประชุมว่า ด้วยปริมาณน้ำในเขื่อนอุบลรัตน์ คงเหลือประมาณร้อยละ 5 ของความจุ โดยคาดว่าจะมีผลกระทบเป็นบริเวณกว้างในฤดูร้อนที่กำลังจะมาถึงนี้ จึงขอหารือที่ประชุมถึงการปรับลดหรืองดการรดน้ำสนามหญ้าไปจนกว่าสถานการณ์น้ำจะคลี่คลาย และกำหนดให้เป็นนโยบายของคณะฯ

 **มติ ที่ประชุมพิจารณาแล้วมีมติเห็นชอบ และให้ฝ่ายบริหารดำเนินการต่อไป**

**7.2 การส่งเสริมและพัฒนาหลักสูตรนานาชาติ**

 หัวหน้าสาขาวิชาวิศวกรรมอุตสาหการ ได้หารือที่ประชุมว่า ตามที่คณะฯ ได้ดำเนินการเปิดหลักสูตรนานาชาติ เพื่อใช้ทดแทนการปิดหลักสูตรโครงการพิเศษ นั้น จึงขอเสนอหารือที่ประชุมถึงการส่งเสริมและพัฒนานักศึกษาหลักสูตรนานาชาติ อาทิ ห้องพัก และการศึกษาดูงานในต่างประเทศ รวมถึงอาจารย์ผู้ดำเนินงานในหลักสูตรนานาชาติให้มากยิ่งขึ้น

 รองศาสตราจารย์ธนากร วงศ์วัฒนาเสถียร ได้เสนอต่อที่ประชุมเพิ่มเติมว่า เพื่อให้การบริหารจัดการหลักสูตรนานาชาติครอบคลุมในทุกมิติ จึงขอเสนอให้คณะฯ ดำเนินการจัดตั้งคณะกรรมการกลางเพื่อบริหารจัดการหลักสูตรนานาชาติแบบองค์รวม โดยจะมีลักษณะเดียวกันกับคณะกรรมการบริหารหลักสูตรโครงการพิเศษ จึงเสนอที่ประชุมเพื่อพิจารณา

 ประธานได้แจ้งที่ประชุมเพิ่มเติมว่า ขณะนี้ฝ่ายบริหารกำลังดำเนินการจัดทำห้องพักสำหรับนักศึกษาหลักสูตรนานาชาติโดยเฉพาะ ในพื้นพี่บริเวณชั้น 2 ตึกเพียรวิจิตร จึงแจ้งที่ประชุมเพื่อรับทราบ

รองคณบดีฝ่ายวิเทศสัมพันธ์และสื่อสารองค์กรได้แจ้งที่ประชุมเพิ่มเติมว่า ฝ่ายวิเทศสัมพันธ์และสื่อสารองค์กรได้จัดสรรงบประมาณเพื่อใช้ปรับปรุงห้องพักสำหรับนักศึกษาหลักสูตรนานาชาติ ตามแต่ละสาขา ทั้งนี้ สาขาวิชาวิศวกรรมอุตสาหการได้ดำเนินการขอใช้งบประมาณดังกล่าวข้างต้นเรียบร้อยแล้ว จึงแจ้งที่ประชุมเพื่อรับทราบ

**มติ ที่ประชุมพิจารณาแล้วมีมติเห็นชอบ และให้ฝ่ายบริหารดำเนินการจัดตั้งคณะกรรมการกลางเพื่อบริหารจัดการหลักสูตรนานาชาติต่อไป**

**7.3 ความคืบหน้าการส่งผลการศึกษารายวิชา 196421 AIR POLLUTION CONTROL AND DESIGN**

หัวหน้าสาขาวิชาวิศวกรรมสิ่งแวดล้อมได้แจ้งที่ประชุมว่า ตามที่อาจารย์ประจำรายวิชา 196421 AIR POLLUTION CONTROL AND DESIGN ยังไม่ได้ส่งผลการศึกษา ประจำภาคการศึกษาต้น ปีการศึกษา 2561 จึงแจ้งที่ประชุมเพื่อรับทราบ

ประธานได้ขอให้อาจารย์ชัชวาล อัยยาธิติ อาจารย์ประจำรายวิชา 196421 AIR POLLUTION CONTROL AND DESIGN เข้าพบ ณ ห้องผู้บริหารชั้น 8 ตึกเพียรวิจิตร ในวันศุกร์ที่ 1 มีนาคม 2562 เพื่อสอบถามความคืบหน้าในการส่งผลการศึกษาดังกล่าวข้างต้น ทั้งนี้ ไม่เกี่ยวข้องกับการสอบหาข้อเท็จจริงที่คณะฯ ได้ดำเนินการไปแล้วนั้น จึงแจ้งที่ประชุมเพื่อรับทราบ

**ที่ประชุมรับทราบ**

**7.4 การแสดงวิสัยทัศน์ของผู้เสนอตัวเข้ารับการสรรหาผู้สมควรดำรงตำแหน่งคณบดี คณะวิศวกรรมศาสตร์**

ประธานได้แจ้งที่ประชุมว่า ด้วยใกล้กำหนดครบวาระคณบดีคณะวิศวกรรมศาตร์ เพื่อให้การ สรรหาผู้สมควรดำรงตำแหน่งคณบดีคณะวิศวกรรมศาสตร์เกิดประสิทธิภาพสูง ฝ่ายบริหารจึงจะจัดการแสดงวิสัยทัศน์ของผู้เสนอตัวเข้ารับการสรรหาผู้สมควรดำรงตำแหน่งคณบดีคณะวิศวกรรมศาสตร์ โดยจะเชิญ ผู้เสนอตัวเข้ารับการสรรหาผู้สมควรดำรงตำแหน่งคณบดีคณะวิศวกรรมศาสตร์ทุกคนแสดงวิสัยทัศน์ คนละประมาณ 30 นาที และเชิญบุคลากร/ผู้เกี่ยวข้องทั้งหมดเข้าร่วมรับฟังการแสดงวิสัยทัศน์ ซึ่งรายละเอียดในส่วนของ วัน เวลาและสถานที่จะแจ้งให้ทราบต่อไป จึงแจ้งที่ประชุมเพื่อรับทราบ

**ที่ประชุมรับทราบ และให้ฝ่ายวิเทศสัมพันธ์และสื่อสารองค์กรดำเนินการถ่ายทอดสดด้วย**

**เลิกประชุมเวลา 15.00 น.**

 **(นายทองปาน สุนทรารักษ์)**

 **กรรมการและเลขานุการที่ประชุมคณะฯ**

**นายภาณุพงศ์ ต.ประเสริฐ**

**นางสาวมาริษา นันสมบัติ**

**ผู้ช่วยเลขานุการที่ประชุม**